FI Euroopan unionin virallinen lehti L 33/2

KOMISSION TÄYTÄNTÖÖNPANOASETUS (EU) N:o 91/2013,

annettu 31 päivänä tammikuuta 2013,

maapähkinöiden tuontiin Ghanasta ja Intiasta, curryn lehtien ja okran tuontiin Intiasta ja vesimelonin siementen tuontiin Nigeriasta sovellettavista erityisehdoista sekä komission asetusten (EY) N:o 669/2009 ja (EY) N:o 1152/2009 muuttamisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) ja erityisesti sen 15 artiklan 5 kohdan

sekä katsoo seuraavaa:

(1) Asetuksen (EY) N:o 178/2002 53 artiklassa säädetään mahdollisuudesta toteuttaa asianmukaisia unionin kiireellisiä toimenpiteitä kolmannesta maasta tuotujen elintarvikkeiden ja rehujen osalta ihmisten terveyden, eläinten terveyden tai ympäristön suojelemiseksi, kun tällaista riskiä ei voida tyydyttävällä tavalla hallita yksittäisten jäsenvaltioiden toteuttamilla toimenpiteillä.

(2) Euroopan parlamentin ja neuvoston asetuksen (EY) N:o 882/2004 täytäntöönpanosta tiettyjen muiden kuin eläinperäisten rehujen ja elintarvikkeiden tuontia koskevan tehostetun virallisen valvonnan osalta ja päätöksen 2006/504/EY muuttamisesta 24 päivänä heinäkuuta 2009 annetussa komission asetuksessa (EY) N:o 669/2009 (3) säädetään tiettyjen muiden kuin eläinperäisten rehujen ja elintarvikkeiden tuonnin asettamisesta tehostettuun viralliseen valvontaan.

(3) Tehostettuun viralliseen valvontaan asetettiin yli kahdeksi vuodeksi muun muassa maapähkinöiden tuonti Intiasta aflatoksiinien varalta, curryn lehtien tuonti Intiasta torjunta-ainejäämien varalta, maapähkinöiden tuonti Ghanasta aflatoksiinien varalta ja vesimelonin siementen tuonti Nigeriasta aflatoksiinien varalta sekä lähes kahdeksi vuodeksi okran tuonti Intiasta torjunta-ainejäämien varalta.

(4) Tehostetun valvonnan tulokset osoittavat, että unionin lainsäädännössä vahvistetut aflatoksiinien ja torjunta-ainejäämien enimmäismäärät ylittyvät edelleen erittäin usein, ja useasti on havaittu näiden aineiden erittäin suuria pitoisuuksia. Nämä tulokset osoittavat, että kyseisten elintarvikkeiden ja rehujen tuonti aiheuttaa vaaraa ihmisten ja eläinten terveydelle. Kyseisen unionin rajoilla toteutetun tehostetun valvonnan jälkeen tilanteessa ei havaittu parannuksia. Euroopan komission nimenomaisesta pyynnöstä huolimatta ei Intian, Nigerian eikä Ghanan viranomaisilta myöskään saatu konkreettista ja tyydyttävää toimintasuunnitelmaa, jolla voitaisiin korjata tuotanto- ja valvontajärjestelmien viat ja puutteet.

(5) Ihmisten ja eläinten terveyden suojelemiseksi unionissa on tarpeen säätää kyseisiä Intiasta, Ghanasta ja Nigeriasta tuotavia elintarvikkeita ja rehuja koskevista lisätakeista. Kaikkien Intiasta ja Ghanasta tuotavien maapähkinöiden, Nigeriasta tuotavien vesimelonin siementen ja Intiasta tuotavien curryn lehtien ja okran lähetysten mukana olisi sen vuoksi oltava todistus siitä, että tuotteista on otettu näytteet ja että ne on analysoitu tapauksen mukaan joko aflatoksiinien tai torjunta-ainejäämien varalta ja todettu unionin lainsäädännön mukaisiksi.

(6) Ihmisten ja eläinten terveyden suojelemiseksi olisi tämän asetuksen soveltamisalaan sisällytettävä myös rehuseokset ja koostetut elintarvikkeet, jotka sisältävät merkittävässä määrin tämän asetuksen soveltamisalaan kuuluvia rehuja tai elintarvikkeita.

(7) Lähetyksiin liittyvä näytteenotto ja analysointi olisi toteutettava asiaankuuluvan unionin lainsäädännön mukaisesti. Elintarvikkeissa olevien aflatoksiinien enimmäismäärät vahvistetaan tiettyjen elintarvikkeissa olevien vierasaineiden enimmäismäärien vahvistamisesta 19 päivänä joulukuuta 2006 annetulla komission asetuksella (EY) N:o 1881/2006 (4) ja rehussa olevien aflatoksiinien enimmäismäärät haitallisista aineista eläinten rehuissa 7 päivänä toukokuuta 2002 annetulla Euroopan parlamentin ja neuvoston direktiivillä 2002/32/EY (5). Torjunta-ainejäämien enimmäismäärät vahvistetaan torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetulla komission asetuksella (EY) N:o 396/2005 (6). Aflatoksiinipitoisuuden tarkastukseen liittyvät näytteenottoa ja analysointia koskevat säännökset vahvistetaan elintarvikkeiden osalta näytteenotto- ja määritysmenetelmistä elintarvikkeiden mykotoksiinipitoisuuksien virallista tarkastusta varten 23 päivänä helmikuuta 2006 annetulla komission asetuksella (EY) N:o 401/2006 (7) ja rehun osalta näytteenotto- ja määritysmenetelmistä rehujen virallista valvontaa varten 27 päivänä tammikuuta 2009 annetulla komission asetuksella (EY) N:o 152/2009 (8). Torjunta-ainejäämien virallisessa tarkastuksessa tapahtuvaa näytteenottoa koskevat säännökset vahvistetaan yhteisön näytteenottomenettelyistä kasvi- ja eläinperäisten tuotteiden torjunta-ainejäämien virallisessa tarkastuksessa ja direktiivin 79/700/ETY kumoamisesta 11 päivänä heinäkuuta 2002 annetulla komission direktiivillä 2002/63/EY (9).

(8) Jotta varmistettaisiin, että tuonnin yhteydessä tapahtuvat tarkastukset on järjestetty tehokkaasti ja että ne ovat jokseenkin yhdenmukaisia unionin tasolla, tässä asetuksessa on aiheellista säätää toimenpiteistä, jotka vastaavat voimassa olevia toimenpiteitä sellaisina kuin niistä säädetään komission asetuksessa (EY) N:o 669/2009 Intiasta tuotavissa curryn lehdissä ja okrassa olevien torjunta-ainejäämien fyysisten tarkastusten osalta sekä tietyistä kolmansista maista peräisin olevien tiettyjen elintarvikkeiden tuonnissa aflatoksiinipitoisuusriskien vuoksi käyttöön otettavista erityisehdoista ja päätöksen 2006/504/EY kumoamisesta 27 päivänä marraskuuta 2009 annetussa komission asetuksessa (EY) N:o 1152/2009 (10) Intiasta ja Ghanasta tuotavien maapähkinöiden ja Nigeriasta tuotavien vesimelonin siementen aflatoksiinipitoisuutta koskevien tarkastuksen osalta.

(9) Jotta varmistetaan, että virallinen valvonta on järjestetty tehokkaasti, on lisäksi aiheellista korvata asetuksessa (EY) N:o 1152/2009 tarkoitettu ”ensimmäinen tulopaikka” asetuksessa (EY) N:o 669/2009 määritellyllä ”nimetyllä saapumispaikalla”.

(10) Jotta kaupalle aiheutuvat kielteiset vaikutukset olisivat mahdollisimmat pienet ja jotta Intian, Ghanan ja Nigerian toimivaltaiset viranomaiset voisivat perustaa asianmukaisen valvontajärjestelmän, on aiheellista säätää siitä, että vaatimus terveystodistuksesta koskee ainoastaan tämän asetuksen soveltamisalaan kuuluvien tuotteiden lähetyksiä, jotka ovat lähteneet alkuperämaasta tietyn päivämäärän jälkeen. Ihmisten ja eläinten terveyden suojelemiseksi on tärkeää, että kyseinen ajanjakso on mahdollisimman lyhyt.

(11) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Soveltamisala

1. Tätä asetusta sovelletaan seuraavien elintarvikkeiden ja rehujen lähetyksiin, jotka luokitellaan liitteessä I esitettyihin CN-koodeihin ja Taric-nimikkeisiin:

a) Ghanasta peräisin olevat tai lähetetyt maapähkinät, kuorelliset ja kuoritut, ja maapähkinävoi (rehut ja elintarvikkeet);

b) Intiasta peräisin oleva tai lähetetty okra (elintarvikkeet, tuoreet);

c) Intiasta peräisin olevat tai lähetetyt curryn lehdet (elintarvikkeet, yrtit);

d) Intiasta peräisin olevat tai lähetetyt maapähkinät, kuorelliset ja kuoritut, maapähkinävoi, maapähkinät, muulla tavoin valmistetut tai säilötyt (rehut ja elintarvikkeet);

e) Nigeriasta peräisin olevat tai lähetetyt vesimelonin siemenet ja niistä saadut tuotteet (elintarvikkeet).

2. Tätä asetusta sovelletaan myös rehuseoksiin ja koostettuihin elintarvikkeisiin, jotka sisältävät 1 kohdassa tarkoitettuja elintarvikkeita tai rehuja enemmän kuin 20 prosenttia.

3. Tätä asetusta ei sovelleta 1 ja 2 kohdassa tarkoitettujen elintarvikkeiden ja rehujen lähetyksiin, jotka on tarkoitettu yksityishenkilölle yksinomaan henkilökohtaiseen kulutukseen ja käyttöön. Epävarmoissa tapauksissa todistustaakka on lähetyksen vastaanottajalla.

2 artikla

Määritelmät

Tässä asetuksessa sovelletaan asetuksen (EY) N:o 178/2002 2 ja 3 artiklassa, asetuksen (EY) N:o 882/2004 2 artiklassa, asetuksen (EY) N:o 1152/2009 2 artiklassa ja asetuksen (EY) N:o 669/2009 3 artiklassa vahvistettuja määritelmiä.

Tässä asetuksessa ’lähetys’ vastaa asetuksissa (EY) N:o 401/2006 ja (EY) N:o 152/2009 sekä direktiivissä 2002/63/EY tarkoitettua ’erää’.

3 artikla

Tuonti unioniin

Edellä 1 artiklan 1 ja 2 kohdassa tarkoitettujen elintarvikkeiden ja rehujen lähetykset voidaan tuoda unioniin ainoastaan tässä asetuksessa säädettyjen menettelyjen mukaisesti.

4 artikla

Näytteenoton ja analyysien tulokset

1. Edellä 1 artiklan 1 ja 2 kohdassa tarkoitettujen elintarvikkeiden ja rehujen lähetysten mukana on oltava alkuperämaan tai sen maan, josta lähetys lähetetään, jos kyseinen maa ei ole sama kuin alkuperämaa, toimivaltaisten viranomaisten toteuttamien näytteenoton ja analyysien tulokset, jotta varmistetaan seuraavien noudattaminen:

a) aflatoksiinien enimmäismääriä koskeva unionin lainsäädäntö 1 artiklan 1 kohdan a, d ja e alakohdassa tarkoitettujen elintarvikkeiden ja rehujen osalta, mukaan lukien tällaisia elintarvikkeita tai rehuja enemmän kuin 20 prosenttia sisältävät koostetut elintarvikkeet ja rehuseokset;

b) torjunta-ainejäämien enimmäismääriä koskeva unionin lainsäädäntö 1 artiklan 1 kohdan b ja c alakohdassa tarkoitettujen elintarvikkeiden osalta, mukaan lukien tällaisia elintarvikkeita enemmän kuin 20 prosenttia sisältävät koostetut elintarvikkeet.

2. Edellä 1 kohdassa tarkoitetut näytteenotto ja analyysit on toteutettava elintarvikkeissa olevien aflatoksiinien osalta asetuksen (EY) N:o 401/2006 mukaisesti, rehussa olevien aflatoksiinien osalta asetuksen (EY) N:o 152/2009 mukaisesti ja torjunta-ainejäämien osalta direktiivin 2002/63/EY mukaisesti.

5 artikla

Terveystodistus

1. Lähetysten mukana on oltava myös liitteessä II esitetyn mallin mukainen terveystodistus.

2. Lähetyksen on oltava alkuperämaan tai sen maan, josta lähetys lähetetään, jos kyseinen maa ei ole sama kuin alkuperämaa, toimivaltaisen viranomaisen valtuutetun edustajan täyttämä, allekirjoittama ja vahvistama.

3. Terveystodistus on laadittava saapumisjäsenvaltion virallisella kielellä tai jollakin muulla kielellä, jonka kyseisen jäsenvaltion toimivaltaiset viranomaiset ovat päättäneet hyväksyä.

4. Terveystodistus on voimassa vain neljä kuukautta sen antamispäivästä.

6 artikla

Tunnistetiedot

Kukin 1 artiklan 1 ja 2 kohdassa tarkoitettujen elintarvikkeiden ja rehujen lähetys on yksilöitävä tunnistuskoodilla, joka vastaa 4 artiklassa tarkoitetuissa näytteenoton ja analyysien tuloksissa ja 5 artiklassa tarkoitetussa terveystodistuksessa mainittua tunnistuskoodia. Jokainen lähetykseen kuuluva yksittäinen pussi tai muu pakkaus on merkittävä kyseisellä tunnistuskoodilla.

7 artikla

Ennakkoilmoitus lähetyksistä

1. Rehu- ja elintarvikealan toimijoiden tai niiden edustajien on annettava nimetyn saapumispaikan toimivaltaisille viranomaisille ennakkoilmoitus 1 artiklan 1 ja 2 kohdassa tarkoitettujen elintarvikkeiden ja rehujen lähetysten fyysisen saapumisen arvioidusta päivästä ja kellonajasta sekä lähetyksen luonteesta.

2. Ennakkoilmoitusta varten niiden on täytettävä yhteisen tuloasiakirjan (CED) osa I ja toimitettava kyseinen asiakirja nimetyn saapumispaikan toimivaltaiselle viranomaiselle vähintään yksi työpäivä ennen lähetyksen fyysistä saapumista.

3. Täyttäessään yhteisen tuloasiakirjan tämän asetuksen mukaisesti rehu- ja elintarvikealan toimijoiden on otettava huomioon

a) asetuksen (EY) N:o 669/2009 liitteessä II vahvistetut ohjeet yhteistä tuloasiakirjaa varten, kun kyse on tämän asetuksen 1 artiklan 1 kohdan b ja c alakohdassa tarkoitetuista elintarvikkeista, mukaan lukien tällaisia elintarvikkeita enemmän kuin 20 prosenttia sisältävät koostetut elintarvikkeet;

b) asetuksen (EY) N:o 1152/2009 liitteessä II vahvistetut ohjeet yhteistä tuloasiakirjaa varten, kun kyse on tämän asetuksen 1 artiklan 1 kohdan a, d ja e alakohdassa tarkoitetuista elintarvikkeista ja rehuista, mukaan lukien tällaisia elintarvikkeita enemmän kuin 20 prosenttia sisältävät koostetut elintarvikkeet ja rehuseokset.

8 artikla

Viralliset tarkastukset

1. Nimetyn saapumispaikan toimivaltaisen viranomaisen on tarkastettava 1 artiklan 1 ja 2 kohdassa tarkoitettujen elintarvikkeiden ja rehujen kunkin lähetyksen asiakirjat sen varmistamiseksi, että lähetys on 4 ja 5 artiklassa säädettyjen vaatimusten mukainen.

2. Tämän asetuksen 1 artiklan 1 kohdan a, d ja e alakohdassa tarkoitettujen elintarvikkeiden ja 1 artiklan 2 kohdassa tarkoitettujen koostettujen elintarvikkeiden tunnistustarkastukset ja fyysiset tarkastukset on tehtävä asetuksen (EY) N:o 1152/2009 7 artiklan mukaisesti tämän asetuksen liitteessä I vahvistetulla tiheydellä. Asetuksen (EY) N:o 1152/2009 7 artiklan säännöksiä sovelletaan tämän asetuksen 1 artiklan 1 kohdan a, d ja e alakohdassa tarkoitetun rehun sekä 1 artiklan 2 kohdassa tarkoitettujen rehuseosten tunnistustarkastuksiin ja fyysisiin tarkastuksiin, ja näyte aflatoksiini B1:n määritystä varten otetaan asetuksen (EY) N:o 152/2009 mukaisesti tämän asetuksen liitteessä I vahvistetulla tiheydellä.

3. Tämän asetuksen 1 artiklan 1 kohdan b ja c alakohdassa tarkoitettujen elintarvikkeiden ja 1 artiklan 2 kohdassa tarkoitettujen koostettujen elintarvikkeiden tunnistustarkastukset ja fyysiset tarkastukset on tehtävä asetuksen (EY) N:o 669/2009 8, 9 ja 19 artiklan mukaisesti tämän asetuksen liitteessä I vahvistetulla tiheydellä.

4. Kun tarkastukset on tehty, toimivaltaisten viranomaisten on

a) täytettävä yhteisen tuloasiakirjan osan II asiaankuuluvat kohdat;

b) liitettävä mukaan tämän artiklan 2 ja 3 kohdan mukaisesti tehtyjen näytteenottojen ja analyysien tulokset;

c) annettava CED-viitenumero ja kirjattava se yhteiseen tuloasiakirjaan;

d) leimattava ja allekirjoitettava yhteisen tuloasiakirjan alkuperäiskappale;

e) otettava allekirjoitetusta ja leimatusta yhteisestä tuloasiakirjasta kopio ja säilytettävä se.

5. Yhteisen tuloasiakirjan ja terveystodistuksen alkuperäiskappaleiden sekä mukaan liitettyjen näytteenoton ja analyysien tulosten on seurattava lähetyksen mukana sen kuljetuksen ajan, kunnes se luovutetaan vapaaseen liikkeeseen. Jos 1 artiklan 1 kohdan b ja c alakohdassa tarkoitettujen elintarvikkeiden lähetysten edelleenkuljetukselle myönnetään lupa ennen kuin fyysisten tarkastusten tulokset on saatu, tätä varten on annettava oikeaksi todistettu jäljennös alkuperäisestä yhteisestä tuloasiakirjasta.

9 artikla

Lähetyksen jakaminen osiin

1. Lähetyksiä ei saa jakaa osiin ennen kuin kaikki viralliset tarkastukset on tehty ja toimivaltaiset viranomaiset ovat täyttäneet yhteisen tuloasiakirjan kokonaisuudessaan 8 artiklan mukaisesti.

2. Jos lähetys jaetaan osiin, sen kunkin osan mukana on seurattava kuljetuksen ajan oikeaksi todistettu kopio yhteisestä tuloasiakirjasta, kunnes se luovutetaan vapaaseen liikkeeseen.

10 artikla

Luovutus vapaaseen liikkeeseen

Lähetyksen luovutus vapaaseen liikkeeseen edellyttää, että rehu- tai elintarvikealan toimija tai sen edustaja esittää tulliviranomaisille yhteisen tuloasiakirjan, jonka toimivaltainen viranomainen on asianmukaisesti täyttänyt, kun kaikki viralliset tarkastukset on tehty ja fyysisten tarkastusten myönteiset tulokset ovat tiedossa, jos tällaisia tarkastuksia vaaditaan.

11 artikla

Säännösten noudattamatta jättäminen

Jos virallisessa valvonnassa todetaan, ettei asiaankuuluvaa unionin lainsäädäntöä ole noudatettu, toimivaltaisen viranomaisen on täytettävä yhteisen tuloasiakirjan osa III ja on toteutettava toimia asetuksen (EY) N:o 882/2004 19, 20 ja 21 artiklan mukaisesti.

12 artikla

Raportit

Jäsenvaltioiden on toimitettava komissiolle joka kolmas kuukausi raportti kaikista rehu- ja elintarvikelähetyksille tämän asetuksen nojalla tehtyjen virallisten tarkastusten määritystuloksista. Raportti on toimitettava kutakin vuosineljännestä seuraavan kuukauden aikana.

Raportin on sisällettävä seuraavat tiedot:

— tuotujen lähetysten määrä;

— niiden lähetysten määrä, joista on otettu näyte analyysia varten;

— 8 artiklan 2 ja 3 kohdassa säädettyjen tarkastusten tulokset.

13 artikla

Kustannukset

Rehu- ja elintarvikealan toimijat vastaavat kaikista kustannuksista, jotka aiheutuvat virallisesta valvonnasta, kuten näytteenotosta, analysoinnista, varastoinnista ja mahdollisista vaatimustenvastaisuuden johdosta toteutetuista toimenpiteistä.

14 artikla

Asetuksen (EY) N:o 669/2009 muuttaminen

Muutetaan asetus (EY) N:o 669/2009 tämän asetuksen liitteen III mukaisesti.

15 artikla

Asetuksen (EY) N:o 1152/2009 muuttaminen

Muutetaan asetus (EY) N:o 1152/2009 seuraavasti:

1. Korvataan 2 artiklassa b alakohta ”b) ”ensimmäisellä tulopaikalla” paikkaa, jossa lähetys ensimmäistä kertaa fyysisesti tulee yhteisöön” seuraavasti: ”b) ’nimetyllä saapumispaikalla’ Euroopan parlamentin ja neuvoston asetuksen (EY) N:o 669/2009 3 artiklan b alakohdassa määriteltyä saapumispaikkaa”.

2. Korvataan 5 artiklan ensimmäisessä ja toisessa kohdassa, 7 artiklan 2 ja 3 kohdassa ja liitteessä II olevan otsikon ”Yleistä” alla olevissa kohdissa I.4, I.9, II.5, II.6, II.8, II.9 ja III.1 termi ’ensimmäinen tulopaikka’ termillä ’nimetty saapumispaikka’.

16 artikla

Siirtymätoimenpiteet

Poiketen siitä, mitä 4 artiklan 1 kohdassa ja 5 artiklan 1 kohdassa säädetään, jäsenvaltioiden on sallittava sellaisten 1 artiklan 1 ja 2 kohdassa tarkoitettujen rehujen ja elintarvikkeiden lähetysten tuonti, jotka ovat lähteneet alkuperämaasta ennen 18 päivää helmikuuta 2013, ilman että niiden mukana seuraavat terveystodistus ja näytteenoton ja analyysien tulokset.

17 artikla

Voimaantulo

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 18 päivästä helmikuuta 2013.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä tammikuuta 2013. Komission puolesta Puheenjohtaja José Manuel BARROSO

(1) EYVL L 31, 1.2.2002, s. 1.

(2) EUVL L 165, 30.4.2004, s. 1.

(3) EUVL L 194, 25.7.2009, s. 11.

(4) EUVL L 364, 20.12.2006, s. 5.

(5) EYVL L 140, 30.5.2002, s. 10.

(6) EUVL L 70, 16.3.2005, s. 1.

(7) EUVL L 70, 9.3.2006, s. 12.

(8) EUVL L 54, 26.2.2009, s. 1.

(9) EYVL L 187, 16.7.2002, s. 30.

(10) EUVL L 313, 28.11.2009, s. 40.

LIITE I Muut kuin eläinperäiset rehut ja elintarvikkeet, jotka kuuluvat tässä asetuksessa säädettyjen toimenpiteiden soveltamisalaan: Rehut ja elintarvikkeet (käyttötarkoitus) CN-koodi (1) Taric-alanimike Alkuperämaa Vaara Fyysisten ja tunnistustarkastusten tiheys (%) — Maapähkinät, kuorelliset — 1202 41 00 Ghana (GH) Aflatoksiinit 50 — Maapähkinät, kuoritut — 1202 42 00 — Maapähkinävoi — 2008 11 10 (Rehut ja elintarvikkeet) Okra ex 0709 99 90 20 Intia (IN) Torjunta-ainejäämät analysoitu monijäämämenetelmillä, joiden perustana GC-MS ja LC-MS, tai yhden jäämän menetelmillä (2) 20 (Elintarvikkeet – tuoreet) Curryn lehdet (Bergera/ Murraya koenigii) ex 1211 90 86 10 Intia (IN) Torjunta-ainejäämät analysoitu monijäämämenetelmillä, joiden perustana GC-MS ja LC-MS, tai yhden jäämän menetelmillä (3) 20 (Food – herbs) — Maapähkinät, kuorelliset — 1202 41 00 Intia (IN) Aflatoksiinit 20 — Maapähkinät, kuoritut — 1202 42 00 — Maapähkinävoi — 2008 11 10 — Maapähkinät, muulla tavoin valmistetut tai säilötyt — 2008 11 91; 2008 11 96; 2008 11 98 (Rehut ja elintarvikkeet) Vesimelonin (egusi, Citrullus lanatus) siemenet ja niistä saadut tuotteet ex 1207 70 00; 10 Nigeria (NG) Aflatoksiinit 50 ex 1106 30 90; 30 ex 2008 99 99; 50 (Elintarvikkeet) (1) Jos johonkin CN-koodiin kuuluvista tuotteista vain osalle on tehtävä tarkastukset ja jollei tavaranimikkeistössä ole erityistä alanimikettä kyseisen koodin osalta, CN-koodi on merkitty tunnuksella ”ex”. (2) Alkuperämaan todistus ja jäsenvaltioiden suorittama valvonta tuonnin yhteydessä, jotta varmistetaan Euroopan parlamentin ja neuvoston asetuksen (EY) N:o 396/2005 mukaisuus, erityisesti seuraavien jäämien osalta: asefaatti, metamidofossi, triatsofossi, endosulfaani, monokrotofossi, metomyyli, tiodikarbi, diafentiuroni, tiametoksaami, fiproniili, oksamyyli, asetamipridi, indoksakarbi, mandipropamidi. (3) Alkuperämaan todistus ja jäsenvaltioiden suorittama valvonta tuonnin yhteydessä, jotta varmistetaan asetuksen (EY) N:o 396/2005 mukaisuus, erityisesti seuraavien jäämien osalta: triatsofossi, oksidemetonimetyyli, klorpyrifossi, asetamipridi, tiametoksaami, klotianidiini, metamidofossi, asefaatti, propargiitti, monokrotofossi.

LIITE II